<classify> MWENYEKITI wa Chama cha Soka Zanzibar ZFA Wilaya ya Mjini, Hassan Haji Hamza amesema kuwa suala la kumpata rais wa ZFA Taifa linahitaji umakini mkubwa hasa katika kipindi hiki ambacho Zanzibar bado haijawa sawa kisoka.Mwenyekiti huyo amedai kuwa, tangu alipoondolewa Fereji Zanzibar haijawa sawa kisoka.Amesema kuwa huo ni ukweli ambao hauhitaji kufichika na ili kumpata rais lazima wawe makini juu ya uteuzi wao.Mie niseme tu bado tunaumiza kichwa kumtafuta rais wa ZFA ambae ataweza kufaa na hili tunahitaji umakini kweli kweli, amesema.Amesema bado wana jeraha kubwa tangu kuondoka kwa Fereji ambae alidai kuwa aliondoka pasipo na matakwa yake.Nisifiche kitu tangu tumpore Fereji nafasi hii ya urais bado Zanzibar kimpira inasuasua tusifichane ukweli usemwe, amesema Haji.Amesema kuwa katika kipindi hiki ambacho Zanzibar inatoka kwenye majaribu makubwa kisoka wanahitaji kumpata rais anayefaa na si wa kuongeza mizengwe.Tumtafute Rais atakayetufariji angalau atuondoe hapa tulipo si semi ni nani lakini kubwa ninaloshauri ni hilo, amesema.Uchaguzi Mkuu wa ZFA Taifa umepangwa kufanyika mwishoni mwa mwezi huu na hakuna taarifa yoyote iliyotumwa juu ya harakati za uchaguzi huo.Wakati wadau wakisubiri uchaguzi huo hadi sasa ZFA Taifa inaongozwa na kamati ya Maridhiano ambayo ipo chini ya Mwenyekiti wake Mwalimu Ali Malimu.  <topic>: MICHEZO 